
Martfű Város Polgármesterétől

E L Ő T E R J E S Z T É S

a közterületek rendeltetéstől eltérő használatáról szóló 13/2009.(X.1.) önkormányzati rendelet módosításáról.

Tisztelt Képviselő-testület !

Az önkormányzati rendeletek folyamatos felülvizsgálata, az egyes hozzájárulások és engedélyek kiadásával járó költségek emelkedése és a gyakorlati tapasztalatok indokolják a közterületek rendeltetéstől eltérő használatáról szóló 13/2009.(X.1.) önkormányzati rendeletben rögzített díjtételek felülvizsgálatát.

A jelenleg hatályos díjtételek gyakorlatilag 2004. óta változatlanok.

A javasolt szabályozás célja, hogy az engedélyezéssel kapcsolatos költségeink megtérüljenek, hogy a közterületek rendeltetéstől eltérő használatát bizonyos keretek között tartsák, szabályozzák.
A közterületek állapotának védelme érdekében szükséges, hogy a gépjárművek, különleges gépjárművek és vontatványaik tárolása lehetőleg ne a közterületen történjen.

Kérem a rendelet módosítás megvitatását és elfogadását.

Martfű, 2011. november 16. 

dr. Kiss Edit 

polgármester

Készítette: 

                 Balogh Edith 

              címzetes főjegyző

